ΙΣΤΟΡΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ
1ο ΘΕΜΑ
1.α.
(Ι)  Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη Σωστό, αν η πληροφορία είναι σωστή, ή τη λέξη Λάθος, αν η πληροφορία είναι λανθασμένη:
1. Ο Περικλής σύναψε ειρήνη με τη Σπάρτη για τριάντα χρόνια (τριακοντούτεις σπονδαί).
2. Εκπρόσωπος της πανελλήνιας ιδέας ήταν ο ρήτορας Δημοσθένης. 
3. Η Αλεξάνδρεια ιδρύθηκε από τον Μ. Αλέξανδρο. 
4. Στη Ρώμη, κατά την περίοδο της βασιλείας, την εκτελεστική εξουσία της πολιτείας εκπροσωπούσαν οι δύο ύπατοι. 
5. Οι τιμητές αναλάμβαναν για έξι μήνες την εξουσία, όταν η ρωμαϊκή πολιτεία βρισκόταν σε κρίσιμη κατάσταση.  
(μονάδες 5)
(II) Να αντιστοιχίσετε τα στοιχεία της στήλης Α με τα στοιχεία της στήλης Β. Ένα (1) στοιχείο της στήλης Β περισσεύει. 
	Α
	Β

	1. τιμητές
2. νομοδιδάσκαλοι
3. γραφείς
4.νομοθέτες ή αισυμνήτες
5. δήμαρχοι
	α. μέλη της φρουράς των Ρωμαίων αυτοκρατόρων
β. άρχοντες που είχαν ως κύριο έργο την προστασία των πληβείων από τις αυθαιρεσίες των πατρικίων
γ. ειδικοί ερμηνευτές του πολύπλοκου ρωμαϊκού δικαίου
δ. σύνταξη καταλόγου συγκλητικών
ε. πρόσωπα κοινής αποδοχής που κατέγραψαν νόμους κατά την αρχαϊκή εποχή
στ. εξειδικευμένοι δημόσιοι υπάλληλοι που κατέγραφαν τα έργα των φαραώ


(μονάδες 5)
Μονάδες 10
1.β. Να εξηγήσετε το περιεχόμενο των ακόλουθων όρων: μυκηναϊκός πολιτισμός (μονάδες 7), πατρίκιοι (μονάδες 8).
Μονάδες 15

